|  |
| --- |
| 2012-05-31 / Elsebeth TankUDKASTUdtalelse fra IVAs aftagerpanel.I tilknytning til notat: ’Synergi ved intensiveret samarbejde med KU’ af 14. Marts 2012.IVAs aftagerpanel tilslutter sig notatets ideer og grundsynspunkter. Aftagerpanelet finder, at et intensiveret samarbejde mellem IVA og KU ligger i naturlig forlængelse af den udvikling, IVA har gennemlevet i løbet af de sidste 15 år fra professionsskole til universitet. Indenfor sine kernefagområder - informationsvidenskab og kulturformidling – står IVA i dag som en stærk, veletableret og anerkendt uddannelses- og forskningsinstitution. Den eneste af sin art i Danmark og, i en international sammenhæng, blandt de fremmeste med et stort aktivt netværk, som bør fastholdes og videreudbygges også indenfor en ny organisatorisk ramme.Efter aftagerpanelets opfattelse findes der gensidigt, rigt potentiale ved en indfusionering af IVA i KUs virksomhed. Det er dog en klar forudsætning, at IVAs fagområder holdes sammen i en helhed, der giver reelle muligheder for at fortsætte den solide, positive udvikling, som institutionen, trods sin beskedne størrelse, befinder sig i. Det forudsætter videre, at IVA i nye rammer opnår arbejdsvilkår, der kan sikre niveau og udvikling af den videnskabelige helhed og tydelige profil, nationalt og internationalt. Derved kan en klar faglig identitet fastholdes, hvilket også må være udgangspunktet for at indgå i gensidigt, givende samarbejde med de mange relevante fagområder, KU byder på.Som bidrag til den videnskabelige helhed vil det fra et IVA perspektiv være en stor fordel at kunne udvikle sine fagområder indenfor rammerne af den Ph.d. skole, KU tilbyder, samt at kunne deltage i udvikling af nye, tværfaglige uddannelser. Fra et aftagerperspektiv vil det fortsat være afgørende at kunne rekruttere veluddannede kandidater inden for de informationsvidenskabelige og kulturformidlende områder. Det vil tillige være interessant at supplere med kandidater med en stor varietet af tværfaglighed og alternative toninger i uddannelsen, som er det forventelige resultat af et tættere samarbejde mellem IVA og KU. Der er også grund til at antage, at disse fremtidige kandidater vil kunne bane vejen til et endnu bredere arbejdsmarked.IVAs aftagerpanel bidrager gerne aktivt i forbindelse med de fortsatte bestræbelser imod et intensiveret samarbejde.Med venlig hilsen1. juni 2012 |

# Udtalelse fra IVAs aftagerpanel

Udtalelse fra IVAs aftagerpanel.

I tilknytning til notat: ’Synergi ved intensiveret samarbejde med KU’ af 14. marts 2012.

IVAs aftagerpanel tilslutter sig notatets ideer og grundsynspunkter. Aftagerpanelet finder, at et intensiveret samarbejde mellem IVA og KU ligger i naturlig forlængelse af den udvikling, IVA har gennemlevet i løbet af de sidste 15 år fra professionsskole til universitet.

Indenfor sine kernefagområder - informationsvidenskab og kulturformidling – står IVA i dag som en stærk, veletableret og anerkendt uddannelses- og forskningsinstitution. Den eneste af sin art i Danmark og, i en international sammenhæng, blandt de fremmeste med et stort aktivt netværk, som bør fastholdes og videreudbygges også indenfor en ny organisatorisk ramme.

Efter aftagerpanelets opfattelse findes der gensidigt, rigt potentiale ved en indfusionering af IVA i KUs virksomhed. Det er dog en klar forudsætning, at IVAs fagområder holdes sammen i en helhed, der giver reelle muligheder for at fortsætte den solide, positive udvikling, som institutionen, trods sin beskedne størrelse, befinder sig i. Det forudsætter videre, at IVA i nye rammer opnår arbejdsvilkår, der kan sikre niveau og udvikling af den videnskabelige helhed og tydelige profil, nationalt og internationalt. Derved kan en klar faglig identitet fastholdes, hvilket også må være udgangspunktet for at indgå i gensidigt, givende samarbejde med de mange relevante fagområder, KU byder på.

Som bidrag til den videnskabelige helhed vil det fra et IVA perspektiv være en stor fordel at kunne udvikle sine fagområder indenfor rammerne af den ph.d. skole, KU tilbyder, samt at kunne deltage i udvikling af nye, tværfaglige uddannelser.

Fra et aftagerperspektiv vil det fortsat være afgørende at kunne rekruttere veluddannede kandidater inden for de informationsvidenskabelige og kulturformidlende områder. Det vil tillige være interessant at supplere med kandidater med en stor varietet af tværfaglighed og alternative toninger i uddannelsen, som er det forventelige resultat af et tættere samarbejde mellem IVA og KU. Der er også grund til at antage, at disse fremtidige kandidater vil kunne bane vejen til et endnu bredere arbejdsmarked.

IVAs aftagerpanel bidrager gerne aktivt i forbindelse med de fortsatte bestræbelser imod et intensiveret samarbejde.

Med venlig hilsen

Elsebeth Tank

Formand for IVAs aftagerpanel